CELEX: 32018D1552
Language: el
Date: 2018-09-28 00:00:00
Title: Απόφαση (ΕΕ) 2018/1552 του Συμβουλίου, της 28ης Σεπτεμβρίου 2018, για τη θέση που πρέπει να ληφθεί, εξ ονόματος της Ευρωπαϊκής Ένωσης, στο πλαίσιο του συμβουλίου συνεργασίας που συστάθηκε με τη συμφωνία για τη σύναψη εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Αζερμπαϊτζάν, αφετέρου, όσον αφορά την έγκριση των προτεραιοτήτων της εταιρικής σχέσης ΕΕ-Αζερμπαϊτζάν

17.10.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 260/20
               
            
         ΑΠΌΦΑΣΗ (ΕΕ) 2018/1552 ΤΟΥ ΣΥΜΒΟΥΛΊΟΥ
         της 28ης Σεπτεμβρίου 2018
         για τη θέση που πρέπει να ληφθεί, εξ ονόματος της Ευρωπαϊκής Ένωσης, στο πλαίσιο του συμβουλίου συνεργασίας που συστάθηκε με τη συμφωνία για τη σύναψη εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Αζερμπαϊτζάν, αφετέρου, όσον αφορά την έγκριση των προτεραιοτήτων της εταιρικής σχέσης ΕΕ-Αζερμπαϊτζάν
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 37,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως τα άρθρα 207 και 209, σε συνδυασμό με το άρθρο 218 παράγραφος 9,
         Έχοντας υπόψη την πρόταση της Ευρωπαϊκής Επιτροπής και του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Η συμφωνία εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Αζερμπαϊτζάν, αφετέρου (1) («συμφωνία») υπογράφτηκε στις 22 Απριλίου 1996 και άρχισε να ισχύει την 1η Ιουλίου 1999.
                  
               
                     (2)
                  
                  
                     Σύμφωνα με το άρθρο 81 της συμφωνίας, το συμβούλιο συνεργασίας που συστάθηκε με τη συμφωνία δύναται να υποβάλλει τις πρέπουσες συστάσεις για τον σκοπό της επίτευξης των στόχων της συμφωνίας.
                  
               
                     (3)
                  
                  
                     Το συμβούλιο συνεργασίας εγκρίνει με γραπτή διαδικασία τη σύσταση για τις προτεραιότητες της εταιρικής σχέσης ΕΕ-Αζερμπαϊτζάν.
                  
               
                     (4)
                  
                  
                     Ενδείκνυται να καθοριστεί η θέση που πρέπει να ληφθεί εξ ονόματος της Ένωσης στο πλαίσιο του συμβουλίου συνεργασίας όσον αφορά την έγκριση των προτεραιοτήτων της εταιρικής σχέσης ΕΕ-Αζερμπαϊτζάν,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η θέση που πρέπει να ληφθεί, εξ ονόματος της Ένωσης, στο πλαίσιο του συμβουλίου συνεργασίας που συστάθηκε με τη συμφωνία για τη σύναψη εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Αζερμπαϊτζάν, αφετέρου, όσον αφορά την έγκριση των προτεραιοτήτων της εταιρικής σχέσης ΕΕ-Αζερμπαϊτζάν, βασίζεται στο σχέδιο σύστασης του συμβουλίου συνεργασίας που επισυνάπτεται στην παρούσα απόφαση.
         
         
            Άρθρο 2
            Η παρούσα απόφαση αρχίζει να ισχύει από την ημερομηνία της έκδοσής της.
         
         
            Βρυξέλλες, 28 Σεπτεμβρίου 2018.
            
               
                  Για το Συμβούλιο
               
               
                  Η Πρόεδρος
               
               M. SCHRAMBÖCK
            
         
         
            (1)  ΕΕ L 246 της 17.9.1999, σ. 3.
      
      
         
            ΣΧΕΔΙΟ
            ΣΥΣΤΑΣΗ αριθ. 1/2018 ΤΟΥ ΣΥΜΒΟΥΛΙΟΥ ΣΥΝΕΡΓΑΣΙΑΣ ΕΕ-ΑΖΕΡΜΠΑΪΤΖΑΝ
            της …
            σχετικά με τις προτεραιότητες της εταιρικής σχέσης ΕΕ-Αζερμπαϊτζάν
            ΤΟ ΣΥΜΒΟΥΛΙΟ ΣΥΝΕΡΓΑΣΙΑΣ ΕΕ-ΑΖΕΡΜΠΑΪΤΖΑΝ,
            Έχοντας υπόψη τη συμφωνία για τη σύναψη εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Αζερμπαϊτζάν (1), αφετέρου και ιδίως το άρθρο 81,
            Εκτιμώντας τα ακόλουθα:
            
                        (1)
                     
                     
                        Η συμφωνία για τη σύναψη εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Αζερμπαϊτζάν, αφετέρου («συμφωνία») υπογράφτηκε στις 22 Απριλίου 1996 και άρχισε να ισχύει την 1η Ιουλίου 1999.
                     
                  
                        (2)
                     
                     
                        Σύμφωνα με το άρθρο 81 της συμφωνίας, το συμβούλιο συνεργασίας δύναται να υποβάλλει τις πρέπουσες συστάσεις για τον σκοπό της επίτευξης των στόχων της συμφωνίας.
                     
                  
                        (3)
                     
                     
                        Σύμφωνα με το άρθρο 98 της συμφωνίας, τα μέρη της συμφωνίας οφείλουν να λαμβάνουν τα γενικά ή ειδικά μέτρα που απαιτούνται για την εκπλήρωση των υποχρεώσεών τους βάσει της συμφωνίας και μεριμνούν για την επίτευξη των στόχων της συμφωνίας.
                     
                  
                        (4)
                     
                     
                        Στην επανεξέταση της Ευρωπαϊκής Πολιτικής Γειτονίας προτάθηκε η έναρξη μιας νέας φάσης συνεργασίας με τους εταίρους, η οποία θα δώσει τη δυνατότητα για μεγαλύτερη αίσθηση ευθύνης και από τις δύο πλευρές.
                     
                  
                        (5)
                     
                     
                        Η Ευρωπαϊκή Ένωση και το Αζερμπαϊτζάν επιθυμούν να εδραιώσουν την εταιρική σχέση τους μέσω συμφωνίας σχετικά με μια σειρά προτεραιοτήτων για την περίοδο 2018-2020, με σκοπό τη στήριξη και την ενίσχυση της ανθεκτικότητας και της σταθερότητας του Αζερμπαϊτζάν.
                     
                  
                        (6)
                     
                     
                        Τα μέρη της συμφωνίας έχουν καταλήξει, ως εκ τούτου, σε συμφωνία επί του κειμένου των προτεραιοτήτων της εταιρικής σχέσης ΕΕ-Αζερμπαϊτζάν, μέσω των οποίων θα υποστηριχτεί η εφαρμογή της συμφωνίας, θέτοντας στο επίκεντρο της συνεργασίας κοινά συμφέροντα που έχουν καθοριστεί και από τις δύο πλευρές,
                     
                  ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:
            
               Άρθρο 1
               Το συμβούλιο συνεργασίας συνιστά στα μέρη της συμφωνίας να εφαρμόσουν τις προτεραιότητες της εταιρικής σχέσης ΕΕ-Αζερμπαϊτζάν, όπως παρατίθενται στο παράρτημα (+).
            
            
               Άρθρο 2
               Η παρούσα σύσταση παράγει αποτελέσματα από την ημερομηνία της έκδοσής της.
            
            
               Βρυξέλλες,
               
                  
                     Για το Συμβούλιο Συνεργασίας
                  
                  
                     Η Ευρωπαϊκή Ένωση
                  
                  
                     Η Δημοκρατία του Αζερμπαϊτζάν
                  
               
            
            
               (1)  ΕΕ L 246 της 17.9.1999, σ. 3.
            
               (+)  
            
                        +
                     
                     
                        ST 11898/18.